KOMISIJOS REGLAMENTAS (EB) Nr. 1391/2007
2007 m. lapkričio 27 d.
sustabdantis specialiųjų priemonių, susijusių su Reglamento (EB) Nr. 1267/2007 taikymu kiaulienos sektoriuje, taikymą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. lapkričio 27 d. Komisijos reglamentą (EEB) Nr. 3444/90, nustatantį išsamias pagalbos teikimo privačiam kiaulienos saugojimui taisykles (1), ypač į jo 11 straipsnio b punktą,
kadangi:
Išanalizavus padėtį paaiškėjo, jog esama pavojaus, kad suinteresuotieji asmenys gali per dažnai naudotis pagalbos už privatų kiaulienos saugojimą schema, nustatyta Komisijos reglamentu (EB) Nr. 1267/2007 (2). Būtina jau dabar sustabdyti minėto reglamento taikymą ir atmesti jau pateiktas paraiškas,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1267/2007 taikymas sustabdomas nuo 2007 m. lapkričio 28 d. iki gruodžio 4 d.
2. Paraiškos, pateiktos 2007 m. lapkričio 27 d., dėl kurių priėmimo sprendimas turėjo būti priimtas šiuo laikotarpiu, yra atmetamos.
2 straipsnis
Šis reglamentas įsigalioja 2007 m. lapkričio 28 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. lapkričio 27 d.